Școala „Octavian Goga” din Rășinari o școală europeană din secolul XIX până în prezent

In spațiul geografic locuit de români sunt multe școli cu tradiție istorică, prin vechimea lor sau prin personalitățile care au studiat în acestea. Școala din Rășinari, din Mărginimea Sibiului depășește astăzi cu mult granițele statului român, prin personalitățile care s-au născut în acest sat sau care au învățat la această instituție de învățământ. Comuna Rășinari dispune astăzi de mai multe unități de învățământ: Școala Generală cu clasele I-VIII „Octavian Goga”; Școala generală cu clasele I-VIII „Sava Popovici Barcianu”; Şcoala din Prislop. În comună funcționează trei grădinițe moderne, ce sunt dotate cu material didactic performant. Satul Rășinari așezat la confluența râului Steaza cu pârâul Sibisel, la o altitudine de 750 de metri, păstrează o arhitectură rurală specifică, care-i oferă o priveliște deosebită. Vizitând localitatea rămâi impresionat de istoria acestor locuri care te întâmpină permanent. Școala Octavian Goga, pe strada „Emil Cioran” iar Şcoala „Sava Popovici Barcianu” pe strada „Andrei Şaguna”. Toate aceste denumirii te îndreaptă cu gândul la aceste personalități care au brăzdat ca un fir roșu istoria și cultura românilor, cultura europeană.

Deviza școlii Octavian Goga „Școala unicul drum spre viitor” de pe un site de prezentare, astăzi, 2020, este suma realizărilor acestei unități de învățământ din secolele trecute, în prezent dar și spre viitor. Nu intrăm în detaliile istoriei localității, care în sinteză se găsește pe site-ul Primăriei, dar trebuie să menționam că această așezare celebră prin crescătorii de oi din rasele, țurcană, țigaia, stogoșa, cunoscute și în Țara românească prin transhumanța practicată în acele vremuri medievale, dar și recente… sau prin culegătorii de rășină de unde ar rezulta numele localității dispune de o monografie de 528 de pagini, scrisă de Victor Păcală, publicată în 1905, premiată de Academia Română și o Monografie a școlii Octavian Goga, tipărită de Stan A. Ionescu, în 1936. A amintit lucrările din prima jumătate a secolului XIX, lăsând cititorului curiozitatea de a descoperi frumusețile și locuitorii așezării prin explorarea internetului pe această temă sau vizitarea acestui superb pământ românesc. Dar, revenim la Școala Gimnazială „Octavian Goga”, denumire în cinstea marelui scriitor și om politic al Ardealului, care a dat culturii române opere nepieritoare, într-o frumoasă limbă românească. Știința de carte a fost iubită de rășinăreni, în secolul al XVIII-lea – „se face scoală în casa primarului Radu Morariu şi este cunoscută sub denumirea de Şcoala de lângă Scaunul bisericii”; 1754- clădirea este confiscată de saşi şi transformată în cârciumă. În 1786 – Răşinarul a devenit „sat liber regesc” prin rescriptul imperial al lui Iosif al II-lea clădirea şcolii este eliberată de saşi și devine Şcoala normalicească. Importanța localității, prestigiul oierilor rășinăreni, determină în 1836, construcția unei școli din zidărie, cu etaj, sfințită de episcopul Vasile Moga în 1837. Andrei Șaguna, patronul școlii, care are un mausoleum în curtea bisericii localității sfințește acest lăcaș de cultură cu hramul Bunavestire. Între 1837-1864 primeşte denumirea Normaliceştile Şcoale Reunite pentru ca între 1864-1871 să poarte denumirea de Şcoala Normală Capitală cu drept de publicitate. Biblioteca școlii avea la 1879, 470 de volume, un număr demn de invidiat pentru orice școală din acea vreme. În 1921- devine Şcoala primară de stat iar in 1924 primește denumirea de Şcoală primară de stat „Octavian Goga”. Această istorie a școlii este remarcabilă prin personalitățile care au pornit din această localitate, de la această școală din rândul locuitorilor oieri din Mărginimea Sibiului. La acestă școală au învățat copii din familiile Barcianu, Bârsan, Brote, Cioran, Mitrea, Ciuceanu, Ilcuș, Vidrighin, Goga. Amintim pe cei mai iluștri din rândurile acestora. Andrei Șaguna (n. 20 ianuarie 1809, Miscolț, Ungaria – d. 28 iunie 1873, Sibiu) fost mitropolit ortodox al Transilvaniei. Emil Cioran, filozof și scriitor român stabilit în Franța s-a născut la Rășinari, județul Sibiu. Bucur (Hilarius sau Ilarie) Mitrea, fiu de oieri, (n. 1842, comuna Rășinari, județul Sibiu – d. 1904) a fost medic în armata colonială olandeză și naturalist român, explorator al Americii de Nord și Indoneziei. Generalul Ion Ilcuş s-a născut în anul 1883, devenit ulterior general în armata regală română. Octavian Goga (n. 1 aprilie 1881, Rășinari – d. 7 mai 1938, Ciucea) poet român, ardelean, de origine aromână, politician de extremă dreaptă. Nicolae Droc Barcian, (n.1846 sau 1844 la Rășinari-d. 1920, Giurgiu, Vlașca) profesor, gazetar, cu activitate în societăți culturale românești.

Prof. univ. Dr. Ștefan Păun

Contents